《乞士歌》
宋代·吕南公

天下大辱无过乞，忍能饿死不终日。空瓢曲杖行复嗟，高楹厚壁他人家。

风蓬蓬，雨锸锸，夜投野庙眠枯叶。世上艰难有此时，强颜岂是相师法。

从来诟骂多言乞，僮客受之犹噎郁。今日同行富者孙，末年祸福谁能必。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。